**Koostöökokkulepe nr …**

 07.09.2023

**Majandus- ja Kommunikatsiooniministeerium** (edaspidi *MKM*), registrikood 70003158, mida esindab majandus- ja infotehnoloogiaminister Tiit Riisalo, kes tegutseb põhimääruse alusel,

1. ja
2. **Eesti Pank** (edaspidi *Partner*), registrikood 74000174, mida esindab asepresident Veiko Tali, kes tegutseb Eesti Panga presidendi 19.02.2004 käskkirja nr 12 alusel,
3. edaspidi nimetatud eraldi ka „pool“ ja koos „pooled“,

**võttes arvesse, et:**

* Euroopa Parlamendi ja Nõukogu määruse [(EL) 2021/241](https://eur-lex.europa.eu/legal-content/ET/TXT/?uri=CELEX:02021R0241-20230301), millega luuakse taaste- ja vastupidavusrahastu, artikli 18 lõike 1 alusel kinnitas Euroopa Komisjon 05.10.2021 ning Euroopa Nõukogu 29.10.2021 rakendusotsusega Eesti taaste- ja vastupidavuskava järgse reformi „Ettevõtja sündmusteenuste ja digivärava väljaarendamine“ (edaspidi *reform*);
* tegevusi tehakse Vabariigi Valitsuse poolt 23.12.2021 kinnitatud valdkonna arengukava „Eesti digiühiskond 2030“ alusel poolte koostöös loodavate ja regulaarselt uuendatavate taaste- ja vastupidavusrahastu reformi tegevuskavade järgi;
* Vabariigi Valitsus võttis 29.11.2021 vastu määruse nr 108 „Taaste- ja vastupidavuskava elluviimise korraldus ja toetuse andmise üldtingimused“ (edaspidi *Taastekava määrus*), mis kehtestab nõuded määruse (EL) 2021/241 järgsete reformide elluviimiseks Eestis,

**sõlmisid tegevuse elluviimiseks eraldatava toetuse kasutamiseks koostöökokkuleppe (edaspidi *Leping*) alljärgnevas:**

**1. Lepingu objekt ja toetuse suurus**

1.1. Leping on sõlmitud lisas 1 nimetatud tegevuse elluviimiseks ettevõtlus- ja infotehnoloogiaministri 14.04.2022 käskkirja nr 74 „Taaste- ja vastupidavusrahastu komponendi 3 „Digiriik“, reformi 1.3 „Ettevõtja sündmusteenuste ja digivärava väljaarendamine“ elluviimiseks toetuse andmise tingimused” (edaspidi *Käskkiri nr 74*) alusel.

1.2. Lepingu eesmärk on tegevuse tähtaegne ja tulemuslik elluviimine vastavalt lisas 1 toodud tegevuskavale.

1.3. Lepingu punktis 1.2. nimetatud eesmärgi saavutamiseks antava toetuse kogusumma aastaks 2023 on 15 000 (viisteist tuhat) eurot käibemaksuta.

**2. Toetuse maksmine ja kasutamine**

2.1. Lisas 1 nimetatud tegevus viiakse ellu ajavahemikul 28.08.2023 kuni 31.12.2023.

2.2. Toetust makstakse Partnerile pärast lisas 1 toodud tegevuse elluviimist. Toetuse maksmise eeldusteks on lisas 2 toodud vormi esitamine Partneri poolt ja selle kinnitamine MKMi poolt ning Euroopa Komisjonilt on reformi vahendid laekunud MKMile.

1. **3. Aruannete ja selgituste esitamine**

3.1. Partner esitab lisas 1 toodud tegevuse tulemuse kohta digitaalselt allkirjastatud aruande lisas 2 toodud aruandevormil 30 kalendripäeva jooksul tegevuse lõppemisest.

3.2. MKM kinnitab aruande hiljemalt 30. kalendripäeval pärast aruande esitamist või esitab ettepanekud aruande täiendamiseks, andes selleks mõistliku tähtaja.

3.3. Lisaks aruandele esitab Partner MKMi määratud tähtajaks lisas 1 nimetatud tegevuse elluviimise kohta suulisi ja kirjalikke selgitusi.

**4. Kontrolli teostamine**

4.1 Partner tagab auditeerivatele ja kontrollivatele töötajatele juurdepääsu reformi elluviimisega seotud auditi või kontrolli teostamiseks vajalikule informatsioonile ja dokumentidele.

4.2. Partner esitab nõutud dokumendid ja informatsiooni või võimaldab neile juurdepääsu auditeerija või kontrollija poolt määratud tähtajaks.

**5. Dokumentide säilitamine**

5.1. Partner kohustub säilitama kõiki toetuse kasutamist puudutavaid dokumente ja andmeid, mis on seotud auditite, kohtuvaidluste, kohtuväliste nõuete menetlemise ja võimaliku pettusest johtuva juurdlusega kuni nimetatu lõppemiseni.

**6. Teabe avaldamine toetuse kohta**

6.1.Partner kohustub järgima tegevuste elluviimisel teavitamise reegleid lähtuvalt [Taastekava määrus](https://www.riigiteataja.ee/akt/120062023004?leiaKehtiv)e §-st 12, tagama Euroopa Liidu rahastamise nähtavuse ning andma meediale ja üldsusele selle kohta sidusat, tulemuslikku ning proportsionaalset teavet.

**7. Partneri muud kohustused**

7.1. Partner kohustub pidama toetuse kohta projektipõhist kulude arvestust, tagamaks toetuse arvelt tehtud toetatavate kulude eristamise asutuse muudest kuludest. Lisaks kohustub Partner pidama toetuse kasutamise kohta reformipõhist arvestust vastavalt rahandusministri 27.12.2021 määruse nr 50 „Eelarveklassifikaator“ §-le 9.

7.2. Partner kohustub järgima Käskkirja nr 74.

7.3. Partner esitab MKMile viivitamatult kirjalikku taasesitamist võimaldavas vormis teavituse, kui ilmneb asjaolusid, mis võivad takistada Lepingus sätestatud kohustuste õigeaegset täitmist ja ettepanekud eelmainitud asjaolude kõrvaldamiseks ja tulemuste saavutamiseks.

**8. Partnerile makstud toetuse tagastamine**

8.1. Kui Partner jätab oma Lepingust tulenevad kohustused täitmata, on MKMil õigus peatada väljamaksete tegemine Partnerile.

8.2. Partner on kohustatud MKMile tagastama toetuse summa, mida nõuab MKM Lepingu alusel ning mille tagastamist nõuab MKMilt Riigi Tugiteenuste Keskus või Euroopa Komisjon, koos võimalike kõrvalnõuetega. Eeltoodud kohustus kehtib üksnes juhul, kui tagasinõue on esitatud Partnerile makstud toetusega seoses ning Partneri poolt lepinguliste kohustuste mittetäitmise või mittenõuetekohase täitmisega.

**9. Kontaktandmed**

9.1. Lepingu täitmisel on Poolte kontaktisikud järgmised:

9.2. Eesti Panga kontaktisik on Ain Paas, e-posti aadress ain.paas@eestipank.ee, tel 668 0940.

9.3. Majandus- ja Kommunikatsiooniministeeriumi kontaktisik on Piia Pruks, e-posti aadress piia.pruks@mkm.ee, tel 625 6305.

**10. Lepingu kehtivus**

10.1. Leping jõustub selle allakirjutamisest Poolte poolt.

**11. Lõppsätted**

11.1. Lepingu juurde kuuluvad Lepingu sõlmimisel järgmised lisad:

11.1.2. Lisa 1 Lepingu alusel teostatav tegevus;

11.1.3. Lisa 2 Aruande vorm.

11.2. Leping kehtib kuni Poolte kõikide lepinguliste kohustuste täitmiseni.

1. **POOLTE ANDMED JA ALLKIRJAD:**
2.

Majandus- ja Kommunikatsiooni- Eesti Pank

ministeerium

1.
2. /allkirjastatud digitaalselt/ /allkirjastatud digitaalselt/
3.
4. Tiit Riisalo Veiko Tali
5. majandus- ja infotehnoloogiaminister asepresident

**LEPINGU LISA 1. Lepingu alusel teostatav tegevus**

|  |  |  |  |  |  |
| --- | --- | --- | --- | --- | --- |
| **Viide tegevuskavas** | **Tegevus** | **Tulem** | **Tegevuse tähtaeg** | **Kululiik** | **Toetuse summa (km-ta)** |
| Eesmärk 4 | Eesti Panga andmekogumis-portaali arenduse ja loodava liidese ärilise ning tehnilise analüüsi läbiviimine, andmekogumisportaali ja liidese arendustööde ning ettevõtete tähtajaliste kohustuste rakendusega liidestamise teostamine. | Analüüs on läbi viidud, arendustööd on teostatud ja Eesti Panga andmekogumisportaal on liidestatud ettevõtete tähtajaliste kohustuste rakendusega. | 31.12.2023 | 15 | 15 000 €/km-ta |
|  |  |  |  |  |  |
|  |  | **Kokku toetuse maht**  | **15 000 € km-ta** |
|  |  |  |  |

1. **LEPINGU LISA 2**

**ARUANDE VORM**



**Taaste- ja vastupidavusrahastu komponent 3 „Digiriik“, reform 1.3 „Ettevõtja sündmusteenuste ja digivärava väljaarendamine“**

**Toetuse kasutamise aruanne**

**Periood …. - …..**

Aruande esitamise kuupäev

**…….2023**

Eesmärk:

1. Partneri andmed (aruande aluseks olevast lepingust)

|  |  |
| --- | --- |
| **Organisatsioon:** |  |
| **Aadress:** |  |
| **Telefon, e-post:** |  |
| **MKM kontaktisik:** |  |
| **Aruandluse periood:** |  |

1. Lepingu andmed

|  |  |
| --- | --- |
| **Lepingu number:** |  |
| **Lepingu sõlmimise aeg:** |   |
| **Lepingu periood:** |  |

1. Andmed lepingus kokkulepitud eesmärkide saavutamise kohta (*tegevuste kirjeldus, mis on konkreetse perioodi jooksul eesmärkide saavutamise nimel tehtud*).

|  |  |  |  |
| --- | --- | --- | --- |
| **Tegevus** | **Tähtaeg** | **Teostatud tegevused ja saavutatud tulemid** | **Selgitus / partneri hinnang** |
| Tegevus 1 |  |  |  |
| Tegevus 2 |  |  |  |
| jne |  |  |  |

1. Kulude ülevaade

|  |  |  |  |
| --- | --- | --- | --- |
| **Tegevus** | **Planeeritud eelarve** | **Tegelik kulu aruandeperioodil** | **Selgitus** |
| Tegevus 1 |  |  |  |
| Tegevus 2 |  |  |  |
| jne |  |  |  |

1. Tulemite kirjeldus
2. Tekkinud märkimisväärsed probleemid, mis mõjutavad eesmärkide saavutamise tähtaega või eelarvet.
3. Toimunud lepingulised (sh ajakava) muudatused või ettepanekud muudatusteks
	1. Toimunud muudatused
	2. Ettepanekud muudatusteks
4. Aruande koostaja ja MKM esindaja kinnitus andmete õigsuse kohta

|  |  |
| --- | --- |
| **Aruande koostaja:** |  |

/*allkirjastatud digitaalselt/* */allkirjastatud digitaalselt/*

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Nimi Nimi

ametikoht ametikoht